
Cuelyn Wever-Úroes 


PROME MINISTER 


Prome Minister hunto cu Minister Endy Croes a reuni cu Stichting Jantje Beton 


ARUBA TIN E COMPROMISO DI STICHTING 
JANTJE BETON PA 2 A 3 SPEELTUIN NOBO PA 
NOS MUCHANAN 


Prome Minister Evelyn Wever-Croes y Minister Endy Croes 
a reuni cu Stichting Jantje Beton hunto cu CEDE Aruba. 
Stichting Jantje Beton, ta un fundacion di Hulanda cu ta traha 
riba e maneho di e importancia pa e muchanan hunga, pa 
nan desaroyo social, fisico y mental. Pa yega na e meta aki, 
Stichting Jantje Beton ta encarga pa sigura cu tin lugarnan 
accesibel y den bo estado pa e muchanan por hunga. 


Prome Minister a indica, cu na aña 2022, el a aserca Stichting 
Jantje Beton, pa pidi nan yudansa cu e speeltuinnan aki na 
Aruba. Nan a haci un estudio riba e situacion actual, di e 
facilidadnan pa muchanan na Aruba por hunga pafo. E resultado 
di e estudio a wordo presenta na Minister di Asuntonan Social 
sr Rocco Tjon. 


A base di e estudio haci, Stichting Jantje Beton, a vega na 
e punto cu nan lo desea di vuda pais Aruba, trahando dos 
speeltuin completamente nobo, of drecha uno existente, cu 
materialnan moderno v mas sigur pa e muchanan. Unabes 
nan finalisa e estudionan, nan lo informa Gobierno di Aruba, 
na unda e speeltuinnan aki lo ta situa. 


Durante e reunion a bin dilanti tambe, un posibel di tres speeltuin 
cu nan ta dispuesto pa traha of renoba. Tambe Minister Endv 
Croes a probecha di menciona e deseo di hava algun veld 
mas manera esun existente di Johan Kruif. Prome Minister a 
expresa di ta sumamente orguvoso di e trabou cu Minister di 
Deporte Endy Croes y Minister di Asuntonan Social Rocco Tjon 
a bin ta haciendo. Danki na nan esfuerso v dedicacion, awe 
Aruba tin e compromiso di Stichting Jantje Beton pa traha v/ 
of renoba 3 speeltuin, dunando oportunidad pa nos muchanan 
por hunga y goza di facilidad nan grandi y moderno. 


Gobierno a cuminsa cu e proyecto di Veilige Barios y esaki 
ta un siguimento pa mehora e calidad di bida di nos barionan 
na Aruba y nos muchanan. Tambe Stichting Jantje Beton 
a informa Gobierno di Aruba, cu Postcodelotterij di Hulanda 
ta duna 1.5 miyon euro pa e 6 speeltuinnan riba e diferente 
islanan, di cual Aruba ta haya 2 a 3 di nan. Prome Minister a 
indica cu el a palabra cu di parti di su ministerio, nan lo traha 
riba un maneho y acuerdo pa por sigui den futuro, haci uzo di 
nan experticio, pa keda mehora tur e facilidadnan na Aruba, na 
unda e muchanan ta hunga pafo. MN 

Prome Minister Evelyn Wever-Croes: 
Dutch Caribbean Nature Alliance a organisa un simposio riba e tema di naturalesa 


PROME MINISTER A KEDA IMPRESIONA CU E SIMPOSIO 
ORGANISA PA DCNA, Y TABATA CONTENTO DI POR A 
COMPARTI ESAKI CU PRINSES BEATRIX 


Recientemente, na Universidad di Aruba, a tuma luga un 
simposio organisa pa Dutch Caribbean Nature Alliance 
(DCNA), riba e tema di naturalesa. Presente tabata Prinses 
Beatrix, cu a bin Aruba, riba invitacion di DONA specialmente 
pa atende esaki. Prome Minister Evelyn Wever - Croes hunto 
cu Minister di Medio Ambiente Ursell Arends tambe a atende e 
simposio importante aki, na unda e oradornan a trece e tema 
di naturalesa dilanti, y con por yega na solucionnan basa riba 
naturalesa mes. 


Prome Minister a expresa di ta sumamente impresiona cu 
e calidad di informacion cu e simposio aki a ofrece, y cu e 
tabata uno hopi interesante y importante pa Aruba. Durante 
e simposio, Minister Arends tambe tabata tin e oportunidad di 
duna un discurso na unda el a trece anuncionan importante 
di e maneho di Gobierno pa cu conservacion di naturalesa na 
Aruba. 


"Mi ta sumamente impresiona pa mira, e cooperacion cu 
tin entre e diferente islanan den Reino riba e tereno aki. E 
informacionnan treci dilanti tabata hopi interesante, y mi ta 
hiba bunita recuerdonan di e simposio. Alabes, e tabata un 
honor di por a comparti e momento aki cu Prinses Beatrix, cu a 
indica di di ta contento di ta bek na Aruba despues di hopi afia. 
Den nomber di Gobierno di Aruba y e pueblo en general, mi a 
gradici Prinses Beatrix pa su bishita, y a dese'e un bon biahe 
bek pa Hulanda" Prome Minister a expresa. MN 

Unsell Arcade 
MINISTER 


RECORDATORIO PA REGISTRA PA E PROYECTO 
PILOTO DI AGROFORESTERIA SINTROPICO PA 


sintropico pa ofrece scol basico e oportunidad di crea un 
plantacion di mata y fruta. Den e forma aki ta inculca balornan 
di agricultura sostenibel den nos muchanan. 


Minister Arends ta haci un vamada na scolnan basico pa registra 
pa e proyecto. E proyecto ta bou guia di Santa Rosa y Living 
Soil Aruba pa asina apoya scolnan basico pa incorpora sector 
primario como un herment educativo. Ministerio di Naturalesa 
lo provee e 10 scolnan cu lo forma parti di e proyecto piloto 
sosten di material pa por crea plantacion di mata riba tereno 
escolar. Ademas, personal di scol y boluntarionan lo ricibi 
training tocante e tecnicanan di agroforesteria, mantencion y 
cuido di e plantacion di mata. E proyecto ta planea pa cuminsa 
na januari 2024. 


E tecnica di agroforesteria ta aporta na un miho calidad di 
e suelo, percura cu e matanan ta fortifica otro y elimina e 
necesidad di pesticida. Ademas, e proyecto ta aporta na 
siguridad di alimentacion y autosuficiencia, cu un enfoke ariba 
scolnan cu kisas ta limita pa motibonan financiero of falta di 


SCOLNAN BASICO 


tel N JU 


l 


Minister Arends ta remarca cu muchanan ta e futuro di nos 
pais V pa medio di provectonan agricola nan por sifia di unda 
nan cuminda ta bin v tambe e importancia di plantamento. 
Tambe lo integra e conocemento adkeri di e provecto den e 
curiculo escolar v asina percura pa continuidad di e provecto. 
Den futuro e muchanan por crea un plantacion na nan hogar y 
aporta na Aruba su siguridad di alimentacion. 


Tuma e oportunidad di registra via e siguiente link: https://bit. 
ly/40DFmKb 

Registracion ta habri te cu dia 15 di november 2023. Un carta 
a wordo manda na bestuur di scolnan basico cu mas detayes 
relaciona cu e proyecto aki. Pa mas informacion por tuma 
contact cu naturalesa@gobierno.aw. 


Ministerio di Naturalesa ta gradici e scolnan cu ya caba a registra 
pa e proyecto di agroforesteria sintropico y ta encurasha otro 
scolnan basico pa registra pa asina provee oportunidad di 
educacion practico pa nos muchanan. 

IN ES kl | 


Diabierna merdia durante e simposio titula "Nature-Based 
Solutions (NBS)", Minister Arends a duna un discurso den e 
aula di Universidad di Aruba. 


E simposio a wordo organisa door di Fundacion Parke Nacional 
Aruba y Dutch Caribbean Nature Alliance. E enfoke di e evento 
ta pa expande conocemento y accionnan riba solucionnan cu 
ta encera procesonan natural pa aborda desafionan ambiental 
entre e paisnan den Caribe Hulandes. 


E simposio a conta cu participantenan renombra manera 
Su Altesa Real Prinses Beatrix, Su Excelencia Gobernador 
Boekhoudt y Su Excelencia Prome Minister Wever-Croes, 
hunto cu diferente invitado distingui. 


Den Minister Arends su discurso e la expresa su gratitud pa 
e organisadonan, enfatisando e importancia di colaboracion 
pa avansa e rol di naturalesa den nos comunidad. E la urgi e 
audiencia pa reconoce y aprecia e esfuersonan colectivo di 
esnan presente y tur cu tin naturalesa na pecho. 


E discurso a pone enfasis ariba e urgencia di iniciativanan pa 
preservacion di naturalesa y alabes e compromiso di Aruba pa 
conserva naturalesa mediante leynan y maneho. 


Un anuncio cu sigur a gara atencion di tur presente tabata e 
expansion di areanan protegi bou di e convenio di Ramsar na 
Aruba. Esaki fuera di Spaans Lagoen, awo ta inclui e sistema 
di Western Wetlands, cual ta consisti di cinco salifia, Zuidkust, 
Westpunt y Oostpunt. 


Ramsar ta un reconocemento internacional pa e balor natural 
di areanan tanto riba tera como marino. Den futuro un "Island 
Round Marine Park" tambe lo ta parti di maneho di nos areanan 
marino. Contrario na Ramsar, e designacion di un parke 


marino ron di Aruba ta un manera di reconoce, den legislacion 
nacional e necesidad pa uza e areanan aki den un manera 
sostenibel. Aunke e reconocemento di Ramsar no ta prescribi 
regulacionnan specifico, e ta stimula Aruba pa intensifica su 
esfuersonan di conservacion. Pa duna como ehempel, Spaans 
Lagoen a ricibi reconocemento di Ramsar den e decada di afia 
80, pero designa formalmente como area protegi den ley a 
sosode na 2017. 


Minister Arends ta remarca cu e status di Ramsar tin como 
meta pa proteha e arenan aki sin interveni cu actividadnan 
economico, enfatisando reduccion di dafio y restauracion di 
naturalesa den caso di dafio cu ta inevitabel. 


Tambe a remarca e importancia di cooperacion entre 
fronteranan den Caribe Hulandes pa conservacion marino. 
Minister Arends su ambicion ta pa nos yega na un "ABC-wide" 
Hope Spot na 2024, colaborando cu Mission Blue pa proteha 
e lama comparti entre Aruba, Boneiro, y Corsou. E palabranan 
di Sylvia Earle, presidente di Mission Blue: “No water, no life; 
No blue, no green” a wordo menciona cual ta enfatisa e rol 
fundamental di awa pa mantene bida riba tera. 


Palabra di gradicimento a bay na organisacionnan di FPNA, 
DNM, TurtugAruba, Aruba Birdlife Conservation, Aruba 
Marine Mammal Foundation y Wageningen Universtiy pa 
nan efsuersonan colaborativo den e gran logro di e status di 
Ramsar pa e regionannan adicional na Aruba. 


'Laga nos tur continua di tin pasenshi pa representa, preserva, 
conserva y persisti den nos mision na bienestar di naturalesa. 
Desaroya nos mes hunto cu naturalesa sin lubida pa disfruta 
tur locual naturalesa ta ofrece. Naturalesa ta nutri nos, ta ora 
pa nos tambe nutri naturalesa", Minister Arends a expresa. 

Amara Maduro 


MINISTER 


Riba diabierna 10 di november, Minister Maduro di Cultura a 
hiba palabra den e reunion plenario di e 42 Conferencia General 
di UNESCO cu a tuma luga na e UNESCO Headquarters 
na Paris, Francia. Na e ocasion aki diferente Ministernan di 
Enseñansa y Cultura a brinda informacion riba con na nan 
respectivo Pais nan ta trahando pa asina por implementa e 
vision di UNESCO pa logra paz atraves di educacion, ciencia, 
cultura, comunicacion y informacion. 


Minister Maduro a informa e plenario cu Aruba ta comprometi 
cu e vision di UNESCO y a brinda algun ehempel di esaki. 
Aruba tin ya caba 4 'UNESCO Schools' na unda hobennan 
ta siña mas di e metanan pa un desaroyo sostenibel di nos 
mundo. Aruba ta cabes di e programa di Memory of the 
World pa e region di Caribe y Latino America yama MOWLAC 
cu ta percura pa e herencia cultural por keda conserva pa 
humanidad. Un experto Arubiano tambe lidera e programa 
di IOCARIBE cu traha na bienestar di e conservacion di nos 
oceanonan. Minister Maduro a informa tambe cu e aña aki 
Aruba tin un Minister y un representante den e Youth Forum di 
UNESCO pa asina intercambia pensamento cu otro hobennan 
di rond mundo y busca solucionnan duradero na bienestar di 
humanidad. 


Minister Maduro ta gradici Secretario General di UNESCO 
na Aruba, sra. Marushka Tromp, y tur miembro di e Comicion 
Nacional di UNESCO na Aruba pa a compila y prepara tur 
informacion necesario pa asina esaki por a keda presenta den 
e reunion plenario di e 42 Conferencia General di UNESCO. 

TAI 


MINISTER 


Diamars mainta Minister di Turismo y Salud 
Publico sr. Dangui Oduber y su ministerio ta 
cuminsa cu e “Sucu Challenge Nacional”, den 
conexion cu Dia Mundial di Diabetes y grupo 
di Nutricionista y Diestista Arubano (NDA) ta 
organisa e challenge di “Kick out sucu agrega 
pa1 siman” 


Den e campaña di “Kick out sucu agrega pa 
1 siman” ta pa conscientisa e pueblo di Aruba 
di e peligernan di consumo di productonan y 
bebidanan cu sucu agrega. Diferente instancia 
manera; DVG, IBISA, IMSAN, Dr Horacio 
Oduber Hospital (HOH), Wit Gele Kruis (WGK), 
Healthy Lifestyle Center (HLC), Fundacion 
Diabetico Aruba (FDA) y diestistanan priva ta 
bini hunto pa duna informacion na comunidad 


il Di kico ta sucu agrega? 


2. Motibo pa evita sucu agrega? 

3, Con pa reconoce productonan cu ta 

contene cantidad halto di sucu agrega? 

4. Kico ta e beneficionan pa salud di no SITÀ 


come cantidad halto di sucu agrega? 


Ministerio di Salud Publico su meta ta pa Aruba 
por yega na un calidad di cuido mas eficiente, 
mas efectivo y mucho mas sostenibel. E 
campafia “Kick out sucu” ta den cuadro di e 
maneho di prevencion poni como punto central 
y pa sigui conscientisa Aruba riba e riesgonan 
di uso excesivo di sucu agrega pa nos salud. 

Minister Dangui Oduber ta invita henter 
pueblo di Aruba pa traha na yega na un curpa 
y mente mas saludabel y ta challenge bo 
persona pa participa cu e campafia di 14 pa 
20 di November. Challenge bo mes, bo amiga/ 


44gr KH 


amigonan, famia y coleganan pa participa. WE dar, MA, AA 
aa r f ) ——, > al t La 
Participa uzando #sucuchallenge - ra ae La MRS PRI SARE CASA 

Minister Dangui Oduber: 


DESVELO DI LOGO PA ENSENANSA PA 
EMPLEO: CURSONAN HOTELERO TA 


DISPONIBEL PA COMUNIDAD DI ARUBA 


Dialuna mainta Minister di Turismo y Salud Publico sr. Dangui 
Oduber a atende un conferencia di prensa unda a celebra e 
desvelo di e logo nobo y tambe e renobacion moderno di e 
edificio di Ensefiansa pa Empleo (EPE). 


Ensefiansa pa Empleo a wordo funda na afia 1988 y a bira 
un centro di ensefiansa pa e industria di hotelero y turismo. 
Turismo ta keda e pilar principal di nos economia y Ensefiansa 
pa Empleo ta keda un instituto importante cuta ofrece cursonan 
basa riba e necesidad di e mercado laboral y trese educacion 
popular riba un nivel alcansabel pa tur hende. 


E tabata un mainta ameno caminda Minister Oduber a ricibi 
un “tour” di e diferente cursonan cu ta wordo duna. Awendia 
Ensenansa pa Empleo ta ofrece un variedad di cursonan 
riba diferente nivel manera servicio na cliente, bartending, 
waiter/waitress y esaki ta crea oportunidad pa nos comunidad 
haya mas conocemento pa por brinda e miho servicio na 
nos bishitantenan y yuda mantene nos industria di turismo y 
economia fuerte. 


Na afia 2022 tawata tin 600 persona cu a sigui cursonan y 
e afia aki mas di 1600. Danki na crecemento di turismo tin 
cuponan di trabou nobo. 

Minister Oduber ta contento cu Ensefiansa pa Empleo lo habri 
nan porta na e disctricto di San Nicolaas pa 2024 y asina 
percurpa pa mas ciudadano por haya acceso na ensefiansa 
pa asina por sigui brinda e miho servicio na nos turistanan. 
Finalmente Minister Dangui Oduber ta gradici prome Minister 
Evelyn Wever-Croes v colega Minister Glenbert Croes v 
ademas tur stakeholders pa logra haci esaki posibel. 


ENSENANSA 


PA EMPLEO 

JOIN E SUCU CHALLENGE NACIONAL 


Sucu ta un silent killer cu ta afecta 
nos salud severamente 


Ministerio di salud conhuntamente Nutricionista 
y Dietista Arubano (NDA), trahando na diferente 
instancianan di salud manera DVG, ImSan, Wit Gele 
Kruis, Fundacion Diabetes Aruba (FDA), IBiSA, Dr. 
Horacio Oduber Hospital, Healthy Lifestyle Center y 
dietistanan priva, a uni en conexion cu dia Mundial di 
Diabetes (14 november) pa conscientisa Aruba riba 
e riesgonan di uso excesivo di sucu agrega pa nos 
salud. 

Laga nos tur traha pa yega na un curpa y mente mas 
saludabel. 


Con pa participa? 

Evita tur producto cu ta contene sucu agrega pa 
un siman, di 14 pa 20 di November y comparti bo 
experiencia uzando #sucuchallenge! 

Bishita https://www.fdaruba.com/challenge pa mas 
informacion! 

Participa, ‘kick out’ sucu agrega y mehora bo salud! 


#mintsp 
#sucuchallenge 
#diamundialdidiabetes 

# ESUCUCHA A ALLEN IGE 


Pa 77PS & TRICKS follow f page di tur e organisacionnan aki bou! 

MINISTER 


A HACI DIFERENTE ACUERDO CONCRETO 
ENTRE E CUATER MINISTERNAN DI ENSENANSA 
DI REINO HULANDES DURANTE E 4 
LANDENOVERLEG NA DEN HAAG, HULANDA 


Recientemente, Minister Endy Croes a atende 
'Vierlandenoverleg'na Den Haag, Hulanda huntocu Ministernan 
di Enseñansa di Reino Hulandes, esta Minister di Enseñansa 
di Curaçao, Sr. Sithree van Heydoorn, Minister di Ensefiansa 
di Hulanda, Sr. Robbert Dijkgraaf y Minister Plenipotenciario na 
Hulanda Sr. Ady Thijsen a representa Minister di Ensefiansa di 
Sint Maarten den e ocasion aki. Durante e reunion anual di 
Ensefiansa entre e cuater (4) paisnan di Reino Hulandes, a 
trata diferente punto di vital importance pa ensefiansa, unda a 
yega na acuerdonan concreto. A pone atencion riba Strategic 
Education Alliance (SEA). 


A haci plannan concreto riba e Koninkrijksbeurs, unda e 
studiantenan die islanan di Reino Hulandes y Hulanda por aplica 
pa esaki y asina bay haci nan pasantia y/of haci un intercambio 
di studiante na un di e islanan di Reino Hulandes y/of Hulanda 
durante e aña escolar. Di e forma aki e studiantenan por adkeri 
mas experencia y conoce un otro sistema di enseñansa pa por 
tuma un miho decision den caso cu kier studia den exterior. 
Actualmente, tin tres (3) studiante cu ta haciendo uzo di esaki 
caba, dos (2) studiante di Curaçao y un (1) studiante di Aruba 
ta na Hulanda. 


Den e mesun programa aki di SEA, tin 11 universidad na Hulanda 
cu ta trahando cu nan y awo ta bay haci un marktanalyse na 
Aruba prome cu fin di aña. A base di e investigacion aki ta 
bay tin un rapport cu yen punto defini, unda cu e decano y 
mentornan ta bay haya un training extenso riba esaki. Tambe 
riba nivel di SEA, lo percura pa bini cu un Studentvolgsysteem 
pa e studiantenan di Caribe cu ta bay studia na Hulanda, cu e 
meta di mantene contacto cu nan y yuda nan te unda cu por. 
Otro punto cu a trata durante e 4 Landenoverleg ta e proyecto 
Kibrahacha cu ta profesionalisacion y preparacion di e 
docentenan di e islanan ABC, den un sistema nobo y moderno, 
teniendo cuenta cu e competencianan di Siglo 21 y ta prepara 


nan riba un nivel cu por traha tur caminda den Reino Hulandes. 
Durante e 4 Landenoverleg, e cuater (4) ministernan a bay 
di acuerdo pa prolonga e samenwerkingsprotocol riba e tema 
aki cual inicialmente lo a finalisa na aña 2025. Tur minister a 
bay di acuerdo cu mester prolonga esaki pa continuacion di e 
proyecto Kibrahacha. Asina tabatin diferente punto relaciona 
cu enseñansa cu a trata durante e 4 Landenoverleg. Den 
transcurso di e siman lo duna informacion di e otro acuerdonan 
cu a haci durante e reunion e cuater (4) Ministernan di 
Enseñansansa di Reino Hulandes. 

MINISTER ENDY CROES A PRESENCIA 
LANSAMENTO OFICIAL DI E PROME PROYECTO DI 
SISTEMA AUDITIVO “LIGHTSPEED” NA SCOL 


Diabierna ultimo, riba invitacion di Quota 
International Aruba Minister Endy Croes a | === 

bishita St. Paulus School na San Nicolas en 4 . B DAS 
conexion cu lansamento oficial di e prome 
proyecto di sistema auditivo “Lightspeed” na 
scol. Quota International Aruba a haci donacion 
di e sistema auditivo di Lightspeed pa uzo den 
klas na scol. E sistema aki ta yuda y facilita e 
comunicacion verbal entre maestro y alumno, 
pa e comunicacion ta di mes un calidad pa tur 
alumno presente den klas. 


E alumnonan sinta mas patras den klas lo 
scucha mes un bon cu esnan sinta den e prome 
fila, sin cu e maestro mester forsa su stem 


den cua klas por duna un aporte. Ta prueba cu e proyecto ta 
innecesariamente. Tin 2 klas piloto, esta klas 1 y klas 6y a nota duna contenido positivo pa e desaroyo di e alumno den nan 
cu e proyecto ta dunando excelente resultado. E alumnonan ta lesamento y ta proteha e stemband di e maestronan. Pa conclui, 
compronde miho y ta lesa miho. Minister Endy Croes a agrega Minister Endy Croes ta gradici y felicita Quota International of 
cu hunto cu Quota International Aruba lo sondea e posibilidad Aruba cu e bunita iniciativa aki. 

PREMIO EXCELENCIA DEN DEPORTE A 
RECONOCE SR. ALFRED LEONG COMO 
BALUARTE DEPORTIVO 2022 


Durante e ceremonia di Premio Excelencia den Deporte 2022 
a rindi homenahe na dies (10) baluarte deportivo cu a dedica 
gran parti di nan bida na desaroyo di deporte di Aruba. Un di e 
baluartenan cu a haya reconocemento e anochi special aki ta 
Sr. Alfred Leong. 


Un poco di e trayecto di Sr. Alfred Leong: 

Sr. Alfred Leong a cuminsa hunga ping pong / tennis di mesa 
cu edad di 12 afia na Club Don Bosco bou liderazgo di Frere 
Tarcisius. Sr. Leong a gana su prome torneo y trofeo cu e edad 
di 14 afia unda el a titula campeon di schoolsport na afia 1969 
di Aruba y campeon di Interscolaire, Grupo B na Curagao. 


Na afia 1970 Sr. Leong a sali sub campeon di e torneo 
Interscolaire. Mes un afia Sr. Alfred Leong a titula campeon di 
YMCA TT Tournament. Na 1971 Sr. Leong a sali campeon di 
grupo C di e torneo Interscolaire. Na 1973 a sali sub campeon 
di Aruba schoolsport den grupo D y na 1974 a conkista e titulo 
maximo di campeon di Interscolaire Schoolsport Grupo G na 
Curacao. Sigur un afia historico ta 1973 unda cu e edad di 
18 afia Sr. Leong a participa na e torneo Asian-African-Latin 
American Table Tennis Friendship Invitational Tournament na 
Peking, China. 


Despues di 1975 Sr. Leong a hunga den team di Sint Jans 
Knapen, Club Don Bosco y Kong Ming Stars. Tambe, Sr. 
Leong a hunga den categoria A klas, unda cu hopi biaha el 
a logra e titulo di campeon den categoria: A klas y doubles 
na Aruba y Antillas. Sr. Alfred Leong a participa varios bes 
den Copa Antillano, torneo Amstel na Curagao, Copa MCB 
na Boneiro y Dutch Caribbean na Surinam. Adicionalmente, 
Sr. Leong a participa den varios campeonato di Caribe na 
Jamaica, Barbados, Trinidad and Tobago y Puerto Rico y 


Ti 


Ibero Americano na Santo Domingo v Venezuela. Un otro afia 
memorabel ta na 1982 unda cu Sr. Leong a conkista e titulo 
di campeon di Antillas hungando den Sporthal Betico Croes v 
2015 unda a gana e torneo Dutch Caribbean titulando campeon 
den categoria Masters. 


Despues cu Sr. Leong tabata inactivo pa 7 afia, na 1990 el a 
cuminsa hunga ping pong bek cu Kong Ming Stars unda a gana 
varios afia sigui e campeonato di A klas. Sr. Leong a participa 
den ASU Olympiada y ASU week. Sr. Leong ainda ta activo y 
ta participando den diferente torneo, entre otro, Copa Betico, 
Copa Himno y Bandera, Copa Aña di la Reina cu a bira Copa 
Afia di Rey, Copa Aruba y Torneo Dutch Caribbean. E ultimo 
afianan Sr. Leong ta participa na e torneo Copa Casa Rosada 
unda a conkista 3 biaha e titulo di campeon den Masters. 


Fuera di hunga ping pong, Sr. Leong a hunga basketball 
pa hopi afia cu Chinese Youth Club unda a logra e titulo di 
campeon pa hopi afia. Despues Sr. Leong a bira entrenado di 
Chinese Youth Club y pa e ekipo di damas di Connie Francis 
Club. Tambe, Sr. Leong a participa como “assistant coach” 
cu seleccion di Antillas na Weganan Centro Americano y del 
Caribe na Medellin, Colombia. Por ultimo, Sr. Leong a fungi 
como entrenado di e seleccion di damas na Caricom Games 
cu a tuma luga na British Guyana. 


Presidente di Parlamento mr. Edgard Vrolijk a haci entrega 
di e reconocemento na baluarte Sr. Alfred Leong. Pa conclui, 
Premio Excelencia den Deporte y Minister Endy Croes ta felicita 
Sr. Alfred Leong cu e reconocemento Baluarte Deportivo 2021, 
alabes ta gradicie pa su dedicacion, amor y aporte den deporte 
di Aruba. 


Dialuna 13 November 2023 


Minister Endy Croes: 


Diabierna ultimo, a tuma luga e ceremonia di Premio Excelencia 
den Deporte 2022 na Renaissance Convention Center, unda 
cu a duna homenahe na algun baluarte den deporte cu a 
contribui grandemente den e desaroyo di deporte di Aruba. 
Sr. Marcelo Gonzalvo Croes ta un di e baluartenan cu a ricibi 
reconocemento durante e gran evento deportivo aki. Durante 
e ceremonia di Premio Excelencia den Deporte 2022, Prome 
Minister Evelyn Wever-Croes a haci entrega di e plakkaat na 
Sr. Marcelo Gonzalvo Croes. Sr. Marcelo Gonzalvo Croes 
a nace na Aruba dia 16 di januari 1951. Sr. Croes tabata 
meneer di scol na John F. Kennedy Education Center Aruba 
(JFK). Actualmente, Sr. Croes ta docente di electro na E.P.B. 
Oranjestad. 


For di mucha Sr. Croes tabata gusta futbol y a forma parti 
di ekipo di S.V. Brazil Juniors pa un periodo di tres (3) afia. 
Despues di su estudio na Hulanda, Sr. Croes a regresa Aruba 


y semper tabatin e deseo di yuda cu e disciplina di futbol. Na 
afia 1990 Sr. Marcelo Croes a bira presidente di S.V. Brazil 
Juniors Un funcion cu Sr. Croes a eherece pa 25 afia. Durante 
e temporada ey Sr. Croes a ocupa e funcion di miembro di 
directiva como tesorero di AVB pa un periodo di cuater (4) afia. 
Pa dies (10) afia Sr. Croes a fungi como referee pa tur division 
di futbol. 

Tambe, Sr. Croes a duna curso di referee na Curacao. 
Adicionalmente, Sr. Croes a representa AVB den e directiva di 
ASU. Mester agrega cu pa hopi afia Sr. Croes tabata miembro 
di LIFIDA y tabata encarga pa traha schedule di futbol di 
LIFIDA. Na afia 2015, despues di 25 afia Sr. Croes a entrega 
e presidencia di S.V. Brazil Juniors na un otro persona. Desde 
tempo ey te cu awo Sr. Croes ta fungi como presidente di 
strafcommissie di AVB. Minister Endy Croes ta felicita Sr. 
Marcelo Gonzalvo Croes cu su reconocemento y ta gradicie 
pa contribui den e desaroyo di deporte di Aruba. 

Ministerio di Ensefiansa hunto cu Realign 

esaki bou di guia di expertonan di Realign. 

IS PA MAYO! TUDIANTE 


Coaching Consultancv and Services 
ta invita tur studiante di voorexamen y 
examenjaar hunto cu nan mavornan pa 
e oportunidad unico pa participa na e 
taver 'Cu exito rumbo pa Hulanda' cu lo 
tuma luga diahuebs dia 16 di november 
proximo na JFK Education Center di 7 
pm pa 8 pm. Participacion ta GRATIS, 
pero mester registra via e QR code of 
link, pasobra e localidad por carga un 
cantidad limita di participante. 

E taver aki lo ta uno interactivo caminda 
lo duna hopi informacion valioso manera 
con pa scoge scol, estudio v ciudad di 
estudio. Tambe, unda mester aplica, con 
ta haci esaki y dimes “tips & tricks”. Tur 


Percura pa bo no perde BO oportunidad 
pa EXITO! Registra awe mes y ricibi bo 
number di confirmacion pa sigura bo 
entrada. 


Keda pendiente di bo email y trece bo 
smartphone ful carga! Sigui nos via 
Facebook y Instagram: “Realign with 
Lisanne”. Durante e anochi energetico 
aki lo tin e oportunidad bou di esnan 
presente na JFK pa gana servicionan di 
Realign. 

Registra awe mes via e QR code of 
link: https://www.eventbrite.com/e/ 
tickets-cu-exito-rumbo-pa-hulanda- 
754860276407?aff=oddtdtcreator 


s INFORMACION VALIOSO PA MAYOR Y STUDIANTE 


+ TRAHA INTERACTIVO RIBA BO PLAN ġ 
+ TRECE BO SMARTPHONE FUL CARGA 
+ BO OPORTUNIDAD PA EXITO! 

16 DI NOVEMBER 2023 
JFK EDUCATION CENTER 


CON PA SCOGE OPLEIDING, SCOL Y STUDIESTAD 
- CON PA APLICA Y NA UNDA? 


TIPS & TRICKS 


Dialuna 13 November 2023 


| 


Minister Endy Croes: 

Diabierna anochi, a tuma luga Premio Excelencia den Deporte 
2022 unda, cu a reconoce e atletanan cu mas a destaca 
den nan disciplina pa aña 2022. Un anochi magico yena cu 
emocion y alegria unda a honra e 130 atletanan nomina, a 
reconoce bintishete (27) entrenado pa nan contribucion den e 
desaroyo di deporte di Aruba. Tambe, a rindi homenahe na dies 
(10) baluarte deportivo cu a dedica gran parti di nan bida na 
desaroyo di deporte di Aruba. Banda di esaki, a reconoce seis 
(6) atleta olimpico cu a ricibi un certificado y pin di Olympians 
for Life (OLY) for di World Olympians Association pa nan 
esfuerso y pa promove e balornan olimpico. 


Presente na e anochi mas importante di deporte na Aruba 
tabata Prome Minister Evelyn Wever — Croes acompaña pa 
su distinguido esposo Sr. Kenneth Wever y Minister Endy 
Croes acompaña pa su kerida esposa Sra. Dilailah Croes. 
Tambe e gran anochi aki a conta cu presencia di Presidente 
di Parlamento mr. Edgard Vrolijk y Parlamentarionan Shailiny 
Tromp — Lee, Raymond Kamperveen y Alvin Molina. 


E magno evento deportivo a inicia cu recorido riba e “red 
carpet” di e nominado-, mayor- y invitadonan special cu a tuma 
un potret como recuerdo di Premio Excelencia den Deporte 
2022. 


E anochi bunita aki a keda presenta pa e maestronan di 
ceremonia Sra. Sandra Croes y Sr. Andrew Vrolijk kendenan 
a haci un excelente trabou. E ceremonia a inicia cu un bunita 


presentacion di e grupo di baile NLG y NTG bou direccion di 
Sra. Marisol Peña. A presenta un video di e trabounan deportivo 
inicia y/of realisa durante afia 2022- 2023. Sigui pa discurso di 
Sr. Minister Endy Croes, Prome Minister di Aruba Sra. Evelyn 
Wever — Croes y Presidente di Comision Excelencia den 
Deporte 2022 Sr. Kenneth Vrolijk. 


E momento mas emocionante di e anochi ta ora cu a 
presenta e ganadonan di Premio Excelencia 2022: 


Pa conclui, por a observa emocion y alegria riba cara di e 
atleta-, mayor- y coachnan durante e anochi special aki. E 
anochi a clausura cu un excelente presentacion di Ataniro 
Eisden cu a deleita esnan presente cu su exitoso repertorio. 
Minister Endy Croes ta felicita tur e nominado- y ganadonan 
di Premio Excelencia den Deporte 2022. Aruba ta orguyoso di 
boso! 


Dialuna 13 November 2023 

PABIEN - 
CUBO RESUL TADO Y LOGRONAN 
DEPORTIVO DEN 2023 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


